
EIROPAS PARLAMENTA REZOLŪCIJAS PRIEKŠLIKUMS
par Padomes nostāju attiecībā uz Eiropas Savienības 2010. finanšu gada budžeta grozījuma Nr. 10/2010 projektu, III iedaļa — Komisija
(0000/2010 – C7‑0000/2010 – 2010/2246(BUD))
Eiropas Parlaments,
–
ņemot vērā Līgumu par Eiropas Savienības darbību un jo īpaši tā 314. pantu, kā arī Eiropas Atomenerģijas kopienas dibināšanas līgumu un jo īpaši tā 106.a pantu,

–
ņemot vērā Padomes 2002. gada 25. jūnija Regulu (EK, Euratom) Nr. 1605/2002 par Finanšu regulu, ko piemēro Eiropas Kopienu vispārējam budžetam
, un jo īpaši tās 37. un 38. pantu,

–
ņemot vērā Eiropas Savienības 2010. finanšu gada vispārējo budžetu, ko galīgajā variantā pieņēma 2009. gada 17. decembrī
,

–
ņemot vērā Eiropas Parlamenta, Padomes un Komisijas 2006. gada 17. maija Iestāžu nolīgumu par budžeta disciplīnu un pareizu finanšu pārvaldību
,

–
ņemot vērā Eiropas Savienības 2010. finanšu gada budžeta grozījuma Nr. 10/2010 projektu, ko Komisija iesniedza 2010. gada 20. oktobrī (COM(2010)0598),

–
ņemot vērā grozījumu vēstuli Nr. 1 attiecībā uz 2010. gada vispārējā budžeta grozījuma Nr. 10/2010 projektu, ko Komisija iesniedza 2010. gada 26. novembrī,

–
ņemot vērā Padomes nostāju attiecībā uz budžeta grozījuma Nr. 10/2010 projektu, ko Padome sagatavoja 2010. gadā (0000/2010 – C7–0000/2010),

–
ņemot vērā Reglamenta 75.b un 75.e pantu,

–
ņemot vērā Budžeta komitejas ziņojumu (A7–0000/2010),

A.
tā kā Eiropas Savienības 2010. finanšu gada vispārējā budžeta grozījuma Nr. 10/2010 projekts attiecas uz šādiem jautājumiem:

–
ieņēmumu prognozes neto palielinājums (par EUR 466 miljoniem) pēc pašu resursu un citu ieņēmumu prognozes pārskatīšanas; 

–
maksājumu apropriāciju samazinājums (par EUR 755,6 miljoniem) ar 1.a, 1.b, 2. un 4. izdevumu kategoriju saistītajās budžeta pozīcijās pēc ierosinātās līdzekļu pārdales saskaņā ar tā dēvēto vispārējo pārvietojumu, kura gaitā maksājumus līdzsvaro starp budžeta pozīcijām, ņemot vērā līdz šim gūtos panākumus budžeta izpildē; 

–
jauna budžeta posteņa 06 04 14 04 izveide, lai finansētu projektus energoefektivitātes un atjaunojamo energoresursu jomā saskaņā ar Eiropas ekonomikas atveseļošanas plānu, kā arī budžeta posteņa 26 01 51 31 izveide — ES iemaksas tā dēvētajām ,,2. tipa” Eiropas skolām EUR 4,83 miljonu apmērā saistību un maksājumu apropriācijās, kas vajadzīgas 2010. gadam un tiks nodrošinātas, pārvietojot līdzekļus 26. politikas jomas (Komisijas administrācija) ietvaros;

–
saistību apropriāciju samazinājums par EUR 15 miljoniem dažiem pasākumiem 1.a izdevumu kategorijā; 

–
saistību un maksājumu apropriāciju samazinājums par EUR 330 miljoniem 2. izdevumu kategorijā 05 02 03. budžeta pantam ,,Kompensācijas par produktiem, kas nav iekļauti I pielikumā” un 05 02 12. budžeta pantam ,,Piens un piena produkti”, kā arī rezervē iekļauto līdzekļu papildu samazinājums par EUR 28 miljoniem saistību apropriācijās un par EUR 5 miljoniem maksājumu apropriācijās; 

B.
tā kā grozījumu vēstulē attiecībā uz budžeta grozījuma Nr. 10/2010 projektu ir atcelts saistību apropriāciju samazinājums 2. izdevumu kategorijā saistībā ar 05 02 12. budžeta pantu ,,Piens un piena produkti” (- EUR 280 miljoni) un 05 02 03. budžeta pantu ,,Kompensācijas par produktiem, kas nav iekļauti I pielikumā” (- EUR 50 miljoni), ņemot vērā ELGF vajadzības, kuras ir lielākas, nekā iepriekš paredzēts, kā arī iespēju uz 2011. gadu pārnest piešķirtos 2010. gada ieņēmumus, kuri nav izlietoti;

C.
tā kā izdevumi 2010. gadā kopumā samazināti par EUR 43 miljoniem saistību apropriācijās un par EUR 761 miljonu — maksājumu apropriācijās; 

D.
tā kā budžeta grozījuma Nr. 10/2010 projekts, kas grozīts ar grozījumu vēstuli Nr. 1, ir paredzēts, lai šo korekciju oficiāli iekļautu 2010. gada budžetā;

E.
tā kā šādas korekcijas rezultātā attiecīgi samazināsies gan dalībvalstu galīgās iemaksas ES budžetā, gan provizoriskā divpadsmit daļu sistēma, ja līdz 2010. gada beigām netiks panākta vienošanās;

F.
tā kā Samierināšanas komitejas 2010. gada 15. novembra sanāksmē netika panākta vienošanās, proti, par 2010. gada papildu rezervju, kuras radītas ar budžeta grozījuma Nr. 10/2010 projektu, iespējamo izmantošanu, lai nodrošinātu projektam ITER vajadzīgo finansējumu 2012. un 2013. gadā,

1.
pieņem zināšanai budžeta grozījuma Nr. 10/2010 projektu, kas grozīts ar grozījumu vēstuli Nr. 1;

2.
norāda, ka Līguma par Eiropas Savienības darbību 314. panta 5. punktā minētā Samierināšanas komiteja nespēja vienoties par kopīgu dokumentu;

2.
[apstiprina/noraida/groza] Padomes nostāju attiecībā uz budžeta grozījuma Nr. 10/2010 projektu, kas grozīts ar grozījumu vēstuli Nr. 1 [bez grozījumiem] un uzdod priekšsēdētājam paziņot, ka budžeta grozījums Nr. x/2010 ir [noraidīts/ pieņemts galīgajā variantā], kā arī nodrošināt tā publicēšanu Eiropas Savienības Oficiālajā Vēstnesī;

3.
uzdod priekšsēdētājam nosūtīt šo rezolūciju Padomei un Komisijai.

� OV L 248, 16.9.2002., 1. lpp.


� OV L 64, 12.3.2010.


� OV C 139, 14.6.2006., 1. lpp.





<PathFdR>PR\850305LV.doc</PathFdR>

PE<NoPE>454.456</NoPE><Version>v01-00</Version>
LV
Vienoti daudzveidībā
LV
PE<NoPE>454.456</NoPE><Version>v01-00</Version>
4/4
<PathFdR>PR\850305LV.doc</PathFdR>
LV
<PathFdR>PR\850305LV.doc</PathFdR>
3/4
PE<NoPE>454.456</NoPE><Version>v01-00</Version>

LV

